Hintertukso ledynas
47°3′55″ š. pl. 11°40′45″ r. ilg.﻿ / ﻿47.06528°š. pl. 11.67917°r. ilg.﻿ / 47.06528; 11.67917 Hintertukso ledynas (vok. Hintertuxer Gletscher) – ledynas Tuksertalio slėnyje, Cilertalio Alpėse, Austrijos Tirolio žemėje. Šis ledynas visus metus yra padengtas sniegu, tad labai populiarus tarp slidinėjimo mėgėjų. Aukščiausia ledyno vieta siekia 3 250 m aukštį (Gefrorėne-Vando viršūnė). Giliausioje vietoje ledyno storis siekia 120 m. Jis yra 4 km ilgio, tačiau kasmet kinta po 40 m. Dėl šios priežasties slidinėjimo keltuvų stovai turi būti perkeliami į kitą vietą, siekiant išlaikyti jų vertikalumą. Slidinėjimo trasose naudojami „Gletscherbus 3“ keltuvai yra aukščiausi pasaulyje, naudojantys dviejų lynų sistemą.